Ο **Μπέντζαμιν Μπέντιλ** (*Benjamin Bentil*), (Σεκόντι-Τακοράντ, 29 Μαρτίου 1995), είναι Γκανέζος επαγγελματίας καλαθοσφαιριστής. Με ύψος 2,06 μέτρα αγωνίζεται ως πάουερ φόργουορντ / σέντερ στους Γκούνμα Κρέιν Θάντερς της Ιαπωνίας.

Πρώιμη ζωή
----------

Ο Μπέντιλ και η οικογένειά του μετακόμισαν από τη Γκάνα στις Ηνωμένες Πολιτείες όταν ήταν 15 ετών και η αθλητική ικανότητα του του απόφερε υποτροφία στο λύκειο Χάβερφορντ στο Χάβερφορντ της Πενσυλβάνια, πριν φύγει για το λύκειο Σαιντ Άντριους στο Μίντλταουν του Ντέλαγουερ. Έπαιξε για τις ομάδες ποδοσφαίρου και καλαθοσφαίρισης του σχολείου, κερδίζοντας τελικά υποτροφία καλαθοσφαίρισης στο Πρόβιντενς. Ήταν ένας παίκτης αστέρας για το Σαιντ Άντριους.

Επαγγελματική σταδιοδρομία
--------------------------

### Πρώτα χρόνια (2016-2018)

Στις 23 Ιουνίου 2016, ο Μπέντιλ επιλέχθηκε από τους Μπόστον Σέλτικς στην 51η συνολική επιλογή του NBA Ντραφτ 2016. Υπέγραψε με τους Σέλτικς στις 27 Ιουλίου 2016,,αλλά αποδεσμεύτηκε στις 21 Οκτωβρίου μετά από τρεις αγώνες στην preseason. Τρεις μέρες αργότερα, υπέγραψε και αποδεσμεύτηκε από τους Ιντιάνα Πέισερς. Στις 31 Οκτωβρίου, αποκτήθηκε από τους Φορτ Ουέιν Μαντ Αντς της NBA Development League, ως θυγατρικός παίκτης των Πέισερς. Αφού εμφανίστηκε σε μόνο έναν αγώνα στη D-League με τους Μαντ Αντς, έφυγε από την ομάδα στα μέσα Νοεμβρίου για να παίξει στην Κίνα.

Στις 25 Νοεμβρίου 2016, υπέγραψε με τη Σιντσιάνγκ Φλάινγκ Τάιγκερς στο Πρωτάθλημα Κίνας (CBA), ως βραχυπρόθεσμος αντικαταστάτης του τραυματία Άντρεϊ Μπλάτς. Έκανε το ντεμπούτο του για τη Σιντσιάνγκ εκείνο το βράδυ, σημειώνοντας 28 πόντους ερχόμενος από τον πάγκο εναντίον της Τζιλίν Νόρθιστ Τάιγκερς. Έφυγε από τη Σιντσιάνγκ στα τέλη Δεκεμβρίου του 2016, μετά την εμφάνισή του σε 11 αγώνες. Στις 16 Ιανουαρίου 2017, επέστρεψε στους Φορτ Ουέιν Μαντ Αντς.

Στις 26 Φεβρουαρίου 2017, υπέγραψε δεκαήμερο συμβόλαιο με τους Ντάλας Μάβερικς. Έκανε το ντεμπούτο του στο ΝΒΑ τρεις μέρες αργότερα, στην ήττα των Μάβερικς με 100-95 εναντίον των Ατλάντα Χοκς. Ο Μπέντιλ μπήκε στον αγώνα στη δεύτερη περίοδο και απέτυχε να σκοράρει σε 4½ λεπτά αγωνιστικού χρόνου και έγινε ο πρώτος παίκτης που γεννήθηκε στην Γκάνα που έπαιξε στο NBA. Στις 8 Μαρτίου 2017, μετά από ακόμη δύο αγώνες με τους Μάβερικς, το δεκαήμερο συμβόλαιο του έληξε και επέστρεψε στους Μαντ Αντς. 

Ο Μπέντιλ συμπεριλήφθηκε στον κατάλογο των Σαν Αντόνιο Σπερς για το Σάμερ Λιγκ 2017 στη Νέα Υόρκη. Στις 28 Αυγούστου 2017, υπέγραψε συμβόλαιο με τη Σαμπάν Σαλόν Ρενς Μπασκέτ στη γαλλική Pro A.

Το Φεβρουάριο του 2018, αποχώρησε από τη Σαμπάν Σαλόν και υπέγραψε με την ισπανική Μπιλμπάο Μπασκέτ για το υπόλοιπο της σεζόν.

### Περιστέρι (2018-2019)

Στις 25 Σεπτεμβρίου 2018, ο Μπέντιλ υπέγραψε με το Περιστέρι. Στο Περιστέρι έκανε μια πολύ καλή χρονιά καθώς είχε μέσο όρο 12,5 πόντους (49,7% στα 2ποντα και 37,9% στα 3ποντα), 6,7 ριμπάουντ, 0,9 ασίστ και 0,8 κλεψίματα σε 35 αγώνες στη Basket League.

### Παναθηναϊκός (2019-2021)

Στις 21 Ιουνίου 2019, ο Μπέντιλ ανανέωσε το συμβόλαιο του με το Περιστέρι για άλλη μια σεζόν, το οποίο συμπεριλάμβανε επιλογή αποχώρησης για ομάδα του NBA ή της Ευρωλίγκα. Στις 17 Ιουλίου 2019, χρησιμοποίησε αυτή την επιλογή και υπέγραψε στον Παναθηναϊκό της Ευρωλίγκα για τα επόμενα δύο χρόνια, ακολουθώντας τον πρώην προπονητή του Αργύρη Πεδουλάκη. Με το Τριφύλλι είχε 4,3 πόντους και 4,5 ριμπάουντ στην Α1 ενώ στην πρώτη του χρονιά στην Ευρωλίγκα τα ποσοστά του αντίστοιχα ήταν 3,1 πόντοι και 2,0 ριμπάουντ σε 8,6 αγωνιστικά λεπτά. Στη σεζόν αυτή ως παίχτης του Παναθηναϊκού κατέκτησε τον τίτλο του Πρωταθλητή στην Α1. Στις 9 Μαΐου 2021, κατέκτησε το Κύπελλο Ελλάδας, νικώντας τον τελικό τον Προμηθέα Πάτρας με 91-79. Στις 7 Ιουνίου, στον τρίτο τελικό του Πρωταθλήματος Ελλάδας κόντρα στο Λαύριο σημείωσε 28 πόντους (10/13 σουτ, 8/8 βολές) με 5 ριμπάουντ. Αυτή η επίδοση αποτελεί ρεκόρ καριέρας του παίκτη στο Πρωτάθλημα Ελλάδας, ενώ ισοφάρισε τη δεύτερη μεγαλύτερη επίδοση σκοραρίσματος από παίκτη του Παναθηναϊκού σε τελικό πλέι οφ και πραγματοποίησε την ένατη επίδοση 28+ πόντων από παίκτη οποιασδήποτε ομάδας στην ιστορία των ελληνικών τελικών. Παράλληλα ξεπέρασε τους 700 πόνους σε 70 αγώνες στο ελληνικό Πρωτάθλημα. Στις 10 Ιουνίου, κατέκτησε το Πρωτάθλημα Ελλάδας, αφού ο Παναθηναϊκός κέρδισε στη σειρά των τελικών το Λαύριο με 3-1. Τη σεζόν 2020-21, ο Μπέντιλ είχε 6 πόντους και 2,6 ριμπάουντ μέσο όρο σε 15:52 λεπτά συμμετοχής στην Ευρωλίγκα, ενώ στο Πρωτάθλημα Ελλάδας είχε 8,1 πόντους και 3,6 ριμπάουντ. Στις 18 Ιουνίου, ανακοινώθηκε η αποχώρησή του από την ομάδα, μετά από δυο σεζόν και τρεις συνολικά τίτλους.

### Μπαχτσεσεχίρ (2021)

Στις 7 Ιουλίου 2021, ανακοινώθηκε από την τούρκικη Μπαχτσεσεχίρ για τα επόμενα δύο χρόνια. Στις 17 Νοεμβρίου, η Μπαχτσεσεχίρ επικράτησε της Λέιντεν με 84-61 στην 6η αγωνιστική του FIBA Europe Cup με τον Μπέντιλ να έχει 24 πόντους και 8 ριμπάουντ, έχοντας 5 τρίποντα και 22 βαθμούς στο σύστημα αξιολόγησης. Αποχώρησε από την Μπαχτσεσεχίρ τον Δεκέμβριο του 2021 έχοντας μετρήσει 12 πόντους και 4.3 ριμπάουντ σε οκτώ ματς του τουρκικού πρωταθλήματος, ενώ στο FIBA Europe Cup αντίστοιχα κατέγραψε 14.8 πόντους και 5.8 ριμπάουντ σε τέσσερις εμφανίσεις.

### Αρμάνι Μιλάνο (2021-2022)

Την 1η Δεκεμβρίου 2021, ανακοινώθηκε από την Αρμάνι Μιλάνο. Στις 20 Φεβρουαρίου 2022, κατέκτησε το Κύπελλο Ιταλίας, αφού η Μιλάνο κέρδισε στον τελικό την Τορτόνα 78-61. Στις 18 Ιουνίου 2022, κατέκτησε το Πρωτάθλημα Ιταλίας αφού η Μιλάνο, νίκησε στη σειρά των τελικών την Βίρτους Μπολόνια 4-2. Συνολικά τη σεζόν 2021-22 στην Ευρωλίγκα, σε 23 αγώνες είχε 5.6 πόντους (49.1% δίποντα, 40.8% τρίποντα), 2.4 ριμπάουντ, 0.7 κλεψίματα και 0.8 λάθη σε 15:38 ενώ στο Πρωτάθλημα Ιταλίας είχε 9.1 πόντους με 34.6% στα τρίποντα, 4.4 ριμπάουντ, 1.3 ασίστ, 0.5 κλεψίματα και 0.8 λάθη. Στις 14 Ιουλίου 2022, αποτέλεσε παρελθόν για την ιταλική ομάδα.

### Ερυθρός Αστέρας (2022-2023)

Στις 20 Ιουλίου 2022, ανακοινώθηκε από τον Ερυθρό Αστέρα για τη σεζόν 2022-23. Στις 18 Φεβρουαρίου 2023, κατέκτησε το Κύπελλο Σερβίας, αφού ο Ερυθρός Αστέρας νίκησε στον τελικό με 96-79 τη Μέγκα Μπάσκετ. Στις 11 Ιουνίου 2023, κατέκτησε το Πρωτάθλημα Σερβίας κόντρα στην FMP με 2-0 νίκες. Στην Ευρωλίγκα τη σεζόν 2022-23, είχε 8.4 πόντους, 3.8 ριμπάουντ και 1.1 ασίστ. Την 1η Ιουλίου 2023, αποτέλεσε παρελθόν από τους «ερυθρόλευκους» της Σερβίας.

### Γκούνμα Κρέιν Θάντερς (2023-σήμερα)

Στις 18 Ιουλίου 2023, μετακόμισε στην Ιαπωνία για λογαριασμό των Γκούνμα Κρέιν Θάντερς.

Τίτλοι-Διακρίσεις
-----------------

### Συλλογικοί

#### Παναθηναϊκός

* 2x Πρωτάθλημα Ελλάδας: (2020, 2021)
* Κύπελλο Ελλάδος: (2021)

#### Αρμάνι Μιλάνο

* Πρωτάθλημα Ιταλίας: (2022)
* Κύπελλο Ιταλίας: (2022)

#### Ερυθρός Αστέρας

* Πρωτάθλημα Σερβίας: (2023)
* Κύπελλο Σερβίας: (2023)

### Ατομικοί

* Πρώτος στα ριμπάουντ στο Πρωτάθλημα Ελλάδας: (2019)

Παραπομπές
----------

1. ↑  Φόργρεϊβ, Ρέιντ (9 Φεβρουαρίου 2016). «Far from Ghana, Providence's Ben Bentil has found a home». *FoxSports.com*. Ανακτήθηκε στις 31 Μαΐου 2016.
2. ↑  «Boston Celtics 2016 Draft Results». *NBA.com*. 24 Ιουνίου 2016. Ανακτήθηκε στις 22 Οκτωβρίου 2016.
3. ↑  «Celtics Sign Five Players». *NBA.com*. 27 Ιουλίου 2016. Αρχειοθετήθηκε από το πρωτότυπο στις 29 Ιουλίου 2016. Ανακτήθηκε στις 27 Ιουλίου 2016.
4. ↑  «Celtics Waive Bentil». *NBA.com*. 21 Οκτωβρίου 2016. Ανακτήθηκε στις 21 Οκτωβρίου 2016.
5. ↑  «Pacers Sign, Waive Ben Bentil». *NBA.com*. 24 Οκτωβρίου 2016. Ανακτήθηκε στις 24 Οκτωβρίου 2016.
6. ↑  Νίντχαμ, Βινέσα (31 Οκτωβρίου 2016). «Mad Ants Finalize Training Camp Roster Following 2016 Draft». *NBA.com*. Αρχειοθετήθηκε από το πρωτότυπο στις 7 Νοεμβρίου 2016. Ανακτήθηκε στις 1 Νοεμβρίου 2016.
7. ↑  Χάγιες, Ρέτζι (19 Νοεμβρίου 2016). «Ghana's Ben Bentil makes long journey to Mad Ants, on to China». *News-Sentinel.com*. Ανακτήθηκε στις 19 Νοεμβρίου 2016.
8. ↑  «Bentil signs for CBA side Xinjiang Guanghui». *BasketballGhana.com*. 25 Νοεμβρίου 2016. Αρχειοθετήθηκε από το πρωτότυπο στις 29 Νοεμβρίου 2016. Ανακτήθηκε στις 28 Νοεμβρίου 2016.
9. ↑  Κονσιντάιν, Ντέμπι (28 Νοεμβρίου 2016). «Fort Wayne Mad Ants' Ben Bentil Scores 28 Points in China Debut». *8points9seconds.com*. Ανακτήθηκε στις 28 Νοεμβρίου 2016.
10. ↑  «Ben Bentil Returns To Mad Ants». *NBA.com*. 16 Ιανουαρίου 2017. Αρχειοθετήθηκε από το πρωτότυπο στις 17 Απριλίου 2017. Ανακτήθηκε στις 24 Φεβρουαρίου 2017.
11. ↑  «Mavs sign Ben Bentil to 10-day contract». *Mavs.com*. 26 Φεβρουαρίου 2017. Ανακτήθηκε στις 26 Φεβρουαρίου 2017.
12. ↑  «Paul Millsap helps Hawks hold off rallying Mavericks 100-95». *ESPN.com*. 1 Μαρτίου 2017. Ανακτήθηκε στις 1 Μαρτίου 2017.
13. ↑  Ζούρεκ, Κουέκου (2 Μαρτίου 2017). «History: Ben Bentil becomes first Ghanaian to play in the NBA». *Graphic.com.gh*. Ανακτήθηκε στις 2 Μαρτίου 2017.
14. ↑  «NBA D-League Transactions». *NBA.com*. Αρχειοθετήθηκε από το πρωτότυπο στις 9 Μαρτίου 2016. Ανακτήθηκε στις 9 Μαρτίου 2017.
15. ↑  «Ben Bentil: Won't stay with Mavs». CBS Sports. 8 Μαρτίου 2017. Ανακτήθηκε στις 10 Μαρτίου 2017.
16. ↑  «SPURS ANNOUNCE 2017 UTAH SUMMER LEAGUE ROSTER». *NBA.com*. 30 Ιουνίου 2017. Ανακτήθηκε στις 30 Ιουνίου 2017.
17. ↑  «Ben BENTIL signe au CCRB». *Σαμπάν Σαλόν Ρενς Μπασκέτ* (στα Γαλλικά). Ανακτήθηκε στις 28 Αυγούστου 2017.
18. ↑  «El ala-pívot Ben Bentil se convierte en nuevo MIB». *Μπιλμπάο Μπασκέτ* (στα Ισπανικά). 24 Φεβρουαρίου 2018. Αρχειοθετήθηκε από το πρωτότυπο στις 16 Απριλίου 2018. Ανακτήθηκε στις 2 Απριλίου 2018.
19. ↑  Team, Allstarbasket (25 Σεπτεμβρίου 2018). «Ανακοίνωσε τον Γκανέζο Μπεν Μπεντίλ το Περιστέρι ΒΙΚΟΣ Cola!». *AllStar Basket*. Ανακτήθηκε στις 4 Ιουνίου 2020.
20. ↑  Newsroom. «Μπεν Μπέντιλ: «Έλαμψε» με το Περιστέρι, έτοιμος για τη πρόκληση του Παναθηναϊκού! (Videos)». *Documento*. Ανακτήθηκε στις 4 Ιουνίου 2020.
21. ↑  «Peristeri keeps Ben Bentil for another season». *Sportando*. 21 Ιουνίου 2019. Ανακτήθηκε στις 5 Ιουλίου 2019.
22. ↑  «Παναθηναϊκός: Στα πράσινα ο Μπέντιλ!». *Eurohoops*. 1 Ιουλίου 2019. Ανακτήθηκε στις 4 Ιουνίου 2020.
23. ↑  «Παναθηναϊκός: O Βασιλιάς του Κυπέλλου! (videos)». *Eurohoops*. 9 Μαΐου 2021. Ανακτήθηκε στις 9 Μαΐου 2021.
24. ↑  «Παναθηναϊκός: Μία νίκη μακριά από το 40ό με ρεκόρ καριέρας του Μπέντιλ! (videos)». *Eurohoops*. 7 Ιουνίου 2021. Ανακτήθηκε στις 9 Ιουνίου 2021.
25. ↑  «Ο Μπέντιλ «άγγιξε» το ρεκόρ του Οικονόμου του 1996». *- Ε.Σ.Α.Κ.Ε*. Ανακτήθηκε στις 9 Ιουνίου 2021.
26. ↑  «Παναθηναϊκός: Πρωταθλητής Ελλάδος στην ημέρα του Παύλου Γιαννακόπουλου!». *Eurohoops*. 11 Ιουνίου 2021. Ανακτήθηκε στις 18 Ιουνίου 2021.
27. ↑  «Τέλος ο Μπέντιλ από τον Παναθηναϊκό». *SDNA*. 18 Ιουνίου 2021. Ανακτήθηκε στις 18 Ιουνίου 2021.
28. ↑  «Μπεν Μπέντιλ: Επίσημα παίκτης της Μπαχτσεσεχίρ (photo)». *Eurohoops*. 7 Ιουλίου 2021. Ανακτήθηκε στις 7 Ιουλίου 2021.
29. ↑  «Απίστευτος Μπέντιλ στη νίκη της Μπαχτσεσεχίρ κόντρα στη Λέιντεν». *SDNA*. 17 Νοεμβρίου 2021. Ανακτήθηκε στις 17 Νοεμβρίου 2021.
30. ↑  «Μιλάνο: Επίσημο του Μπέντιλ | Gazzetta». *www.gazzetta.gr*. Ανακτήθηκε στις 1 Δεκεμβρίου 2021.
31. ↑  «Μιλάνο: Back to back Κυπελλούχος Ιταλίας με κορυφαίο Μέλι!». *Eurohoops*. 20 Φεβρουαρίου 2022. Ανακτήθηκε στις 20 Φεβρουαρίου 2022.
32. ↑  «Αρμάνι Μιλάνο - Βίρτους Μπολόνια 81-64: Επιστροφή στον θρόνο για τους Λομβαρδούς | Gazzetta». *www.gazzetta.gr*. Ανακτήθηκε στις 18 Ιουνίου 2022.
33. ↑  «Αρμάνι: Τέλος ο Μπέντιλ | Gazzetta». *www.gazzetta.gr*. Ανακτήθηκε στις 14 Ιουλίου 2022.
34. ↑  «Μπεν Μπέντιλ: Επίσημα στον Ερυθρό Αστέρα | Gazzetta». *www.gazzetta.gr*. Ανακτήθηκε στις 20 Ιουλίου 2022.
35. ↑  «Ερυθρός Αστέρας - Μέγκα Μπάσκετ 96-79: Κυπελλούχος Σερβίας με εμφατικό τρόπο | Gazzetta». *www.gazzetta.gr*. Ανακτήθηκε στις 18 Φεβρουαρίου 2023.
36. ↑  «Ο Ερυθρός Αστέρας αναδείχθηκε πρωταθλητής Σερβίας». *www.sport24.gr*. Ανακτήθηκε στις 11 Ιουνίου 2023.
37. ↑  «Ερυθρός Αστέρας: Ο Μπέντιλ δεν συνεχίζει στα «ερυθρόλευκα» | Gazzetta». *www.gazzetta.gr*. Ανακτήθηκε στις 3 Ιουλίου 2023.
38. ↑  «Επίσημα στην Ιαπωνία και στους Crane Thunders ο Μπέντιλ (vid) | | Basketa.gr». 21 Ιουλίου 2023. Ανακτήθηκε στις 22 Ιουλίου 2023.